ھۆزان مەحموود

ھۆزان مەحموود (لەدایکبووی ساڵی ١٩٧٣) نووسەر، چالاکوانی دژەجەنگ و فێمێنیستی کوردە. ھۆزان یەکێک بوو لە قسەکەرانی کۆڕی دژە جەنگ لە ئازاری ٢٠٠٣ لە لەندەن. ھۆزان ھاودامەزرێنەری پڕۆژەی کولتوورە، پلاتفۆرمێکە بۆ کوردە فێمینیستەکان، نووسەران و چالاکوانان.

ھۆزان لەسەردەمی دیکتاتۆری عێراقی سەددام حوسێن گەورەبوو، بیرەوەرییەکانی سەرەتای ژیانی لەکاتی جەنگی ئێران و عێراق بوو کە ١٩٨٠–١٩٨٨. وەک خۆی وتوویەتی «لەو ڕۆژەوەی کە لەدایکبووم، تاکوو ئەم ساتەی ئیستا من دیدەنی جەنگبوومە، جەنگ ھەرگیز لە عێراق بەکۆتا نایەت.» ھۆزان دەستیکردبوو بە خوێندنەوەی ئەدەبیاتی فێمینیستی، ئەمەش وایکرد کاریگەری لەسەر درووستبکات بۆ چالاکییەکانی لەدژی تووندوتیژی، کوشتن لەژێر ناوی شەڕەف، بەکەمزانینی ژن و ھاوسەرگیری زۆرداری.

ھۆزان ماستەری ھەیە لە بابەتەکانی جێندەری لەزانکۆی SOAS لە لەندەن. ھۆزان کاری کردووە وەک نوێنەری ڕێکخراوی ئازادی ژنان لە عێراق. ھۆزان مەحمود چەندین کەمپەینی سازکردووە بۆ بەرگریکردن لە مافەکانی ژنان و لەنێویشاندا کەمپەینی لەدژی یاسای شەریعەتی ئیسلامی لە عێراق و کوردستان سازکردووە. وتارەکانی لە گاردیان و ئیندیپێندێت بڵاوکراونەتەوە.

 بڵاوکراوەکان 





 سەرچاوەکان 

پۆل:لەدایکبووانی ١٩٧٣
پۆل:زیندووان
پۆل:ژنانی کورد
پۆل:فێمینیستە کوردە عێراقییەکان
پۆل:ژنانی سیاسیی کورد
پۆل:ژنە کوردەکانی باشووری کوردستان
پۆل:کۆمۆنیستە کوردەکان